open-index/open-wikipedia-markdown huggingface dataset:
The Soul Cages

***The Soul Cages*** () — ინგლისელი მუსიკოს სტინგის მესამე სოლო ალბომი. გამოიცა 1991 წელს. მასში შეტანილია სიმღერები, რომლებიც დაიწერა სტინგისათვის რთულ პერიოდში - მუსიკოსს დაეღუპა მამა. ამან თავისი დაღი დაასვა ამ ალბომს და იგი საკმაოდ სევდიანი გამოვიდა. მიუხედავად ბევრი უარყოფითი შეფასებისა, ბრიტანულ რეიტინგებში იგი #1 ადგილზე მოხვდა.

## ალბომი 
*The Soul Cages* კონცეპტუალური ალბომია, რომელიც სტინგის ცხოვრებაში მნიშვნელოვან დანაკარგზე, მამის გარდაცვალებაზეა აგებული. ინტერვიუებში სტინგი ამბობდა, რომ ამ ფაქტმა იმდენად დიდი დარტყმა მიაყენა, რომ რამდენიმე წელი საერთოდ ვერ წერდა სიმღერებს. მიუხედავად ამისა, მან იპოვა გამოსავალი და მამის თემა ჩააქსოვა მუსიკაში. პირველი სიმღერა, რომელიც დაიწერა ალბომისთვის, იყო „Why Should I Cry for You?“ და ამის შემდეგ, ყველა დანარჩენი ყოველგვარი სირთულის გარეშე შეიქმნა. სიმღერების უმრავლესობაში გამოყენებულია ზღვისა და გემის მოტივი (სტინგის მამა მეზღვაური იყო). რა თქმა უნდა, აქ არის მითითებები ნიუკასლზეც, საიდანაც სტინგი იყო წარმოშობით.

ამ პირადული ალბომიდან გამოიცა ოთხი სინგლი: „All This Time“, „Why Should I Cry For You“, „Mad About You“, და „The Soul Cages“. ამ უკანასკნელმა გრემის ჯილდოც დაიმსახურა, 1992 წლის საუკეთესო როკ სიმღერის კატეგორიაში.

## სიმღერების სია
სხვადასხვა გამოცემის სიაში დაშვებულია შეცდომა - Why Should I Cry For You მითითებულია Jeremiah Blues (Part 1)-ის წინ.

### დამატებითი სიმღერები
#Vengo del sur (სიმღერის Why Should I Cry For You ესპანური ვერსია) - დამატება ესპანურ გამოცემაში
#Muoio per te (სიმღერის Mad About You იტალიური ვერსია) - დამატება იტალიურ გამოცემაში

## სინგლები 
* All This Time (1991) – #5 აშშ ცხელი 100-ეული, #1 აშშ მეინსტრიმული როკ სიმღერები, #1 აშშ თანამედროვე როკის სიმღერები, #9 აშშ თანამედროვე ახალგაზრდული რეიტინგი, #22 ბრიტანული სინგლების რეიტინგი
* Why Should I Cry For You (1991)
* Mad About You (1991)
* The Soul Cages  (1991) – #7 აშშ მეინსტრიმული როკის სიმღერები, #9 აშშ თანამედროვე როკის სიმღერები

## პერსონალი 
* სტინგი – ვოკალი, ბასი, სინკლავირი, მანდოლინა
* მანუ კატჩე - დასარტყმელი საკრავები
* კენი კირკლენდი - კლავიშები
* დომინიკ მილერი - გიტარა
* ბრენფორდ მარსელისი - საქსოფონი
* კეტრინ ტიკელი - საყვირები
* პაოლა პაპარელლე - ჰობოი
* დევიდ სანჩოსი - კლავიშები
* ლესლი ჯექსონი - პერკუსია
* ბილ სამერსი - პერკუსია
* ტონი ვაკკა - პერკუსია
* სკიპ ბერნი - პერკუსია
* რეი კუპერი - პერკუსია
* მუნიუნგო ჯექსონი - პერკუსია

## სერტიფიცირებები
}
}
}
} }
}

}

}

## ჩარტები
### ყოველკვირეული ჩარტები
### წლის საბოლოო ჩარტები
## რესურსები ინტერნეტში
*ინფორმაცია სტინგის ოფიციალურ საიტზე

## სქოლიო 
კატეგორია:სტინგის ალბომები
კატეგორია:1991 წლის ალბომები
კატეგორია:A&M Records-ის ალბომები
კატეგორია:კონცეპტუალური ალბომები
კატეგორია:ალბომები ჰიუ პეჯემის პროდიუსერობით
Sacred Love

***Sacred Love***  () — ინგლისელი მუსიკოს სტინგის მეშვიდე სტუდიური ალბომი. გამოიცა 2003 წელს. ამ ალბომში გამოიყენება უფრო მეტი ელექტრონული რიტმები, ვიდრე მუსიკოსის რომელიმე წინა დისკში.

## სიმღერების სია
ყველა სიმღერის ავტორია სტინგი. ყველა სიმღერის პროდიუსერები - სტინგი და კიპერი; თანაპროდიუსერი Send Your Love-ში - ვიქტორ კალდერონე; Never Coming Home-ში - BT.

## დამატებითი სიმღერები 
ალბომის სხვადასხვა ვერსიებში შეტანილია

* Send Your Love (დეივ ოდეს მიქსი) - 3:15
* Shape Of My Heart (საკონცერტო) - 2:18
* Like A Beautiful Smile
* Moon Over Bourbon Street [კორნელიუსის მიქსი]
* *(სხვა რემიქსები?)*

## *Inside - The Songs of Sacred Love* 
დოკუმენტური ფილმი *Inside - The Songs of Sacred Love*, რომელშიც მოთხრობილია ალბომის შექმნის შესახებ და წარმოდგენილია მასში შეტანილი სიმღერების საკონცერტო შესრულება, გამოვიდა 2003 წლის ოქტომბერში.

;სიმღერები
# Send Your Love
# Inside
# Dead Man's Rope
# Shape of My Heart
# Never Coming Home
# Like a Beautiful Smile
# Forget About the Future
# That Sinking Feeling
# This War
# Stolen Car (Take Me Dancing)
# All Would Envy
# Sacred Love
# The Book of My Life
# Walking On the Moon
# Roxanne
# Whenever I Say Your Name
# Every Breath You Take

## პერსონალი 
* სტინგი — ვოკალი, გიტარა, ბას გიტარა, კლავიშები, თურქული კლარნეტი
* კიპერი — კლავიშები, პროგრამირება, ვოკალი
* ჯეისონ რებელო — ფორტეპიანო, როუდსი
* მანუ კატჩე — დასარტყმელი საკრავები
* ვინი კოლაიუტა — დასარტყმელი საკრავები
* მერი ჯეი ბლაიჯი — ვოკალი
* ვისენტე ამიგო — ფლამენკო გიტარა
* ანუშკა შანკარი — სიტარი
* რანი კრიჯა — პერკუსია
* ჯეფ იანგი — ჰემონდის ორგანი
* კრის ბოტი — საყვირი
* კლარკ გეიტონი — ტრომბონი
* კრისტიან მაკბრაიდი — კონტრაბასი
* დეივ ჰერტლი — ფორტეპიანოსა და გუნდის არანჟირება
* ჯოი როსი, დონა გარდიე, კეტრის ბერნსი, ადა დაიერი — დამატებითი ვოკალი
* არეფ დურვეში — ტაბლასი
* ჟაკლინ თომასი — ჩელო
* ლევონ მინასიანი — დარდუკი
* ვალერი დენისი — კასტანიეტები
* ბაჰიჯა რჰაპლი — ეთნიკური ვოკალი
* საფრანგეთის რადიოს გუნდი — ვოკალები

## ჩარტები
### ყოველკვირეული ჩარტი
### წლის შემაჯამებელი ჩარტი
## სერტიფიცირებები
## ჯილდოები 
**გრემი**

## რესურსები ინტერნეტში 
*ინფორმაცია ალბომის შესახებ სტინგის ოფიციალურ საიტზე

## სქოლიო 
კატეგორია:სტინგის ალბომები
კატეგორია:2003 წლის ალბომები
კატეგორია:A&M Records-ის ალბომები
ქართველთა აჯანყება ტექსელზე

**ქართველთა აჯანყება ტექსელზე** () — ვერმახტის 822-ე ქართული ბატალიონის შეიარაღებული აჯანყება ნაცისტური გერმანიის მიერ ოკუპირებულ კუნძულ ტექსელზე (ნიდერლანდები) 1945 წლის 4 აპრილიდან 20 მაისამდე.

ტექსელის აჯანყება ქრონოლოგიურად იყო მეორე მსოფლიო ომის ევროპული ფრონტის ბოლო ეპიზოდი და ამიტომ ხშირად ევროპის უკანასკნელ ბრძოლადაც მოიხსენიებენ. ვერმახტის 822-ე ქართული ბატალიონი, რომელიც თამარ მეფის სახელს ატარებდა, 1943 წლის ივნისში პოლონეთში ჩამოყალიბდა ტყვედ ჩავარდნილი და „ქართული ლეგიონის“ რიგებში მიღებული ქართველი ეროვნების საბჭოთა ჯარისკაცებისაგან. 1945 წლის თებერვლისთვის, როდესაც გერმანულმა სარდლობამ ბატალიონი ტექსელზე განათავსა, იგი 800-მდე ქართველსა და 400-მდე გერმანელს, ძირითადად ოფიცრებს, ითვლიდა.

ქართველი ჯარისკაცების აჯანყება, რომელთაც შალვა ლოლაძე ხელმძღვანელობდა, 1945 წლის 5 აპრილის ღამეს დაიწყო მათი თავდასხმით გერმანელ ოფიცრებზე. მალე თითქმის მთელი კუნძული ამბოხებულების ხელში აღმოჩნდა, მაგრამ მოკავშირეთა დესანტის გადასხმა დაგვიანდა. გერმანელთა დამატებითმა ძალებმა აჯანყება ჩაახშეს. მძიმე ბრძოლებში 800 გერმანელი, 565 ქართველი და 117 ადგილობრივი მცხოვრები დაიღუპა.

ტექსელის აჯანყების ქართველ მონაწილეთაგან დღეისათვის თითქმის აღარავინაა ცოცხალი. აჯანყების ერთ-ერთი ორგანიზატორი — ევგენი არტემიძე ომის  დაწყებიდან ზუსტად 69 წლის თავზე, 2010 წლის 22 ივნისს, 90 წლისა გარდაიცვალა.

## რესურსები ინტერნეტში 
* ქართველთა აჯანყება  , , 
* Christoph Gunkel: Blutbad im Dünenparadies, გამოქვეყნდა 18 მაისს, 2010.

## ლიტერატურა 
* Dick van Reeuwijk: Sondermeldung Texel: Aufstand d. Georgier, Het Open Boek Den Burg/Texel 1984, ISBN 90-70202-09-3

კატეგორია:1945
კატეგორია:მეორე მსოფლიო ომი
კატეგორია:ნიდერლანდების ისტორია
კატეგორია:ტექსელი
კატეგორია:საქართველოს ისტორია
კატეგორია:მოკავშირეთა მიერ ევროპის ოკუპაცია
კატეგორია:საბჭოთა კავშირის სამხედრო ისტორია II მსოფლიო ომის დროს
ბერძნული ტაძარი

[thumb|320px|[პართენონი, ათენის აკროპოლისი.]]
**ბერძნული ტაძარი** (ძვ. ბერძნ.: ὁ ναός, „საცხოვრებელი“) — ნაგებობები ანტიკურ საბერძნეთში, რომლებიც საკულტო ქანდაკებებისთვის იგებოდა, როგორც ბერძნული აკლდამის ნაწილი. თვით ეს ტაძრები საკულტო მნიშვნელობას არ ატარებდა, ვინაიდან მსხვერპლშეწირვა და რიტუალები შესაბამისი ღვთაებისათვის ტაძრის გარეთ ხდებოდა. ეს ტაძრები ხშირად ღვთაებებისთვის მიძღვნილი საჩუქრების შესანახი ადგილი იყო.

ეს ტაძრები ბერძნული არქიტექტურის ყველაზე მნიშვნელოვანი და მეტად გავრცელებული შენობებია. სამხრეთ-დასავლეთ აზიისა და ჩრდილოეთ აფრიკის ელინისტურ სამეფოებში ამ დანიშნულებით აგებული ტაძრები ხშირად ადგილობრივ ტრადიციებს მისდევდა. მიუხედავად იმისა, რომ ბევრგან ბერძნული გავლენა აშკარაა, ეს ნაგებობები ჩვეულებრივ ბერძნულ ტაძრებად არ მიიჩნევა. ეს ეხება გრეკო-პართიულ და ბაქტრიულ ტაძრებს, ასევე პროლემეოსის ნიმუშებსაც, რომლებიც ეგვიპტურ ტრადიციას მისდევს.

## ლიტერატურა
* Gottfried Gruben: *Die Tempel der Griechen*. Hirmer, München 2001 (5. edn.), ISBN 3-7774-8460-1
* Manfred Bietak (ed.): *Archaische Griechische Tempel und Altägypten*. Österreichische Akademie der Wissenschaften, Wien 2001, ISBN 3-7001-2937-8
* Ralf Schenk: *Der korinthische Tempel bis zum Ende des Prinzipats des Augustus*. Internationale Archäologie Vol. 45, 1997, ISBN 978-3-89646-317-3

კატეგორია:ბერძნული არქიტექტურა
*
მუხლიოტისა

thumb|"სისხლის ეკლესია"
**წმინდა მარიამ მონღოლის ეკლესია**, ასევე **მუხლიოტისა** (ბერძნ.: Θεοτòκος Παναγιώτισσα, სიტყვასიტყვით „უწმინდესი ღვთისმშობელი“ ან Παναγία Μουχλιώτισσα; თურქული სახელი: Kanlı Kilise, ნიშნავს „სისხლის ეკლესიას“), აღმოსავლეთ მართლმადიდებლური ეკლესია სტამბოლში. ეს კონსტანტინოპოლის ერთადერთი ბიზანტიური ტაძარია, რომელიც მეჩეთად არასდროს გადაუკეთებიათ და ყოველთვის ბერძნულ მართლმადიდებლური ეკლესია იყო.

ეკლესია, რომელიც ძირითადად დახურულია და მაღალი გალავნის უკან იმალება, სტამბოლის ფათიჰის უბანში მდებარეობს, ფენერის რაიონი. ტაძარი აგებულია კაფერ მეკტები სოკაკზე, ბორცვი, რომელიც ოქროს რქას გადაჰყურებს, ფანარის ბერძნული მართლმადიდებლური სასწავლებლის შორიახლოს.

## რესურსები ინტერნეტში
* Church of Panagia Mouchliotissa - page about the church on the thebyzantinelegacy.com web site
* Panagia Mouchliotissa and the hidden corridor that leads to Hagia Sophia in Constantinople

კატეგორია:სტამბოლის ბიზანტიური ტაძრები
ჩედერი

thumb|250px|ჩედერის ყველი
**ჩედერი** (cheddar) — ინგლისური ყველის სახეობა. სახელი ეწოდა პირველწარმოების ადგილის მიხედვით — სოფ. ჩედერი, სომერსეტის საგრაფო, ინგლისი. ყველის კონსისტენცია პლასტიურია, სპილოსძვლის ან მოყვითალო ფერით. ხშირად წარმოების პროცესში მას ბუნებრივ საღებავს — ანატოს — უმატებენ. ჩედერს თხილისებური, ოდნავ მომწარო-მომჟავო გემო აქვს.

კატეგორია:ყველის სახეობები
*
ბიზანტიური არქიტექტურა

[thumb|300px|[სანტ-აპოლინარე-ნუოვოს ინტერიერი]]
**ბიზანტიური არქიტექტურა** ეწოდება ბიზნანტიის იმპერიის პერიოდის არქიტექტურას, რომელიც თვითმყოფადი ფორმით 330 წლიდან იწყებს ჩამოყალიბებას, როდესაც იმპერატორმა კონსტანტინემ რომის იმპერიის დედაქალაქი ბიზანტიუმში (მოგვიანებით კონსტანტინოპლი, შემდეგ კი სტამბოლი) გადაიტანა.

ადრეული ბიზანტიური არქიტექტურა ძირითადად რომაული არქიტექტურის გაგრძელებაა. გამორჩეული სტილი თანდათან აღმოცენდა ახლო აღმოსავლეთის მოტივების გავლენითა და ბერძნული ჯვრის ფორმის დაგეგმვით ეკლესიურ არქიტექტურაში. ქვა აგურმა შეცვალა, კლასიკური ორდერი — უფრო თავისუფალმა სტილმა, ხოლო მოზაიკამ — ქვაში ნაკვეთი დეკორაციები. ამ არქიტექტურის გამორჩეული ნიშანი ასევე კომპლექსური სტილის გუმბათები გახდა.

## ადრეული არქიტექტურა 
ბიზანტიური არქიტექტურის ადრეული ნიმუშები იუსტინიანე I-ის მეფობის პერიოდს განეკუთვნება და დღემდე შემორჩენილია რავენასა და კონსტანტინოპოლში, ასევე მცირე რაოდენობით სოფიაში (წმინდა სოფიას ტაძარი). ერთ-ერთი უდიდესი გარღვევა დასავლური არქიტექტურის ისტორიაში იყო იუსტინიანეს არქიტექტორების მიერ მართკუთხა გეგმიდან ცირკულარულ გუმბათზე გადასვლის კომპლექსური სისტემის შექმნა. რავენაში ამ პერიოდის განსაკუთრებული ნიმუშებია წაგრძელებული ფორმის სანტ-აპოლინარე-ნუოვოს სამნავიანი ბაზილიკა და სან-ვიტალეს ეკლესიის ოქტაგონალური ცენტრალიზებული სტრუქტურა, დაწყებული იმპერატორი იუსტინიანეს დაკვეთით, თუმცა მას ეს ეკლსია არასდროს უნახავს. კონსტანტინოპოლის იუსტინიანესეულ მონუმენტთა შორისაა ჰაგია სოფიასა და ჰაგია ირინეს ეკლესიები, ასევე შედარებით მცირე, უფრო ადრეული წმინდა სერგიუსისა და ბახუსის ეკლესიები (ამ უკანასკნელს ხშირად „პატარა ჰაგია სოფიას“ უწოდებენ), რომლებიც სავარაუდოდ დიდი ტაძრების ნიმუშად გამოიყენეს იმ მხრივ, რომ მათში შერწყმულია მოგრძო ნავებიანი ბაზილიკისა და ცენტრალიზებული შენობის ელემენტები.

## ლიტერატურა
*Fletcher, Banister; Cruickshank, Dan, ''Sir Banister Fletcher's a History of Architecture*, Architectural Press, 20th edition, 1996 (first published 1896). ISBN 0750622679. Cf. Part Two, Chapter 11.
* Mango, Cyril, Byzantine Architecture (London, 1985; Electa, Rizzoli).
* Ousterhout, Robert; *Master Builders of Byzantium'', Princeton University Press, 1999. ISBN 0691005354.
.cx

**.cx** — ზედა დონის ეროვნული დომენი (ccTLD) შობის კუნძულისთვის.

## რესურსები ინტერნეტში 
cx
კატეგორია:შობის კუნძული (ავსტრალია)
თენგიზ ნოზაძე

**თენგიზ ანდრიას ძე ნოზაძე** (დ. 14 ივლისი, 1927, თბილისი) — ქართველი რეჟისორი-კინოდოკუმენტალისტი, ქართული პროფესიული ჯაზის ერთ-ერთი ფუძემდებელი (1945), საქართველოს ხელოვნების დამსახურებული მოღვაწე (1985).

## ბიოგრაფია
თ. ნოზაძემ დაამთავრა თბილისის სახელმწიფო უნივერსიტეტის  იურიდიული ფაკულტეტი (1953). ერთხანს იქვე მუშაობდა. 1958 წლიდან მოღვაწეობდა საქართველოს ტელესტუდიაში. პირველი სრულმეტრაჟიანი დოკუმენტური ფილმი გადაიღო 1959 წელს. 1960-იანი წლების დამდეგიდან მოღვაწეობს საქართველოს სამეცნიერო-პოპულარული და დოკუმენტური ფილმების სტუდიაში "მემატიანე" (იყო ერთ-ერთი შემოქმედებითი გაერთიანების სამხატვრო ხელმძღვანელი). გადაღებული აქვს არა ერთი მნიშვნელოვანი დოკუმენტური ფილმი (მათ შორის "გულშემატკივრები", "მიხეილ ხერგიანი", "ქართული ტიხრული მინანქარი", "რუსთაველი და მისი ეპოქა", "რუსთაველი 800", "გზა ოლიმპოსაკენ", "თასი - 76" და სხვ.).

1945 წელს თსუ-ში ჩამოყალიბდა საქართველოში პირველი ჯაზორკესტრი, რომლის ორგანიზატორები იყვნენ ორკესტრის პირველი ხელმძღვანელი იოსებ ტუღუში და იმხანად იურიდიული ფაკულტეტის სტუდენტი თ. ნოზაძე (იგი ორკესტრში I ალტ-საქსოფონზე უკრავდა). რამდენიმე წლის შემდეგ ნოზაძე თავის ჯაზორკესტრში (პოლიტექნიკური ინსტიტუტის ცნობილი ორკესტრი) მიიწვია ჯანო ბაგრატიონმა. აქ იგი უკრავდა 1956 წლამდე.

თ. ნოზაძემ აღზარდა არა ერთი ქართველი კინოდოკუმენტალისტი. დაჯილდოებულია საქართველოს "ღირსების ორდენით" (1997). მისი მეუღლე — ლატავრა ღვალაძე არის მეცნიერი-აღმოსავლეთმცოდნე, ხოლო ქალიშვილი მანანა ნოზაძე, რომელიც გარდაიცვალა 1997 წელს, იყო პირველი ქართველი ეგვიპტოლოგი.

## ლიტერატურა
* *თ. გომართელი.* ბილიკები ხელოვნების მწვერვალებისკენ, თბილისი, 1981, გვ. 288-290.

კატეგორია:ქართველი კინორეჟისორები
კატეგორია:დაბადებული  14 ივლისი
კატეგორია:დაბადებული 1927
თენგიზ
Brand New Day (სტინგის ალბომი)

***Brand New Day*** () — ინგლისელი მუსიკოს სტინგის მეექვსე სტუდიური ალბომი. გამოიცა 1999 წელს. ამ დისკზე მუსიკოსმა არა მხოლოდ მისთვის დამახასიათებელი პოპ-როკისა და ჯაზის სინთეზი, არამედ ჰიპ ჰოპისა და აზიური მოტივების ელემენტები გამოიყენა.

## სტინგის კომენტარი 
თავად სტინგი ასე აღწერს ალბომს:

## სიმღერების სია
## ფაქტები 
* სიმღერა „Brand New Day“ გამოიყენებოდა კომპანიის CBS' დილის გადაცემაში The Early Show from 1999-2006.
* სიმღერას „Perfect Love...Gone Wrong“ სპეციალურად დაემატა ვინილის ჩანაწერის შრიალი, რადგანაც მას უნდა ჰქონოდა ძველი ჯაზური სიმღერის განწყობა.
* სიმღერაში „Desert Rose“ მღერის ჩებ მამი, ცნობილი ალჟირელი მომღერალი. კონცერტებზე სტინგი მას ასახელებდა, როგორც მსოფლიოს საუკეთესო მომღერალს.
* „Perfect Love... Gone Wrong“-ის ფრანგულ რეჩიტატივს სხვადასხვა ქვეყანაში გამოცემულ ალბომზე სხვადასხვა რეპერები ასრულებდნენ.

## მუსიკალური ვიდეოები 
სასათაურო სიმღერის მუსიკალური ვიდეო გადაღებული სატელევიზიო რეკლამის პაროდიის სტილში და რეკლამას უკეთებს არარსებულ ბრენდს Brand new 'Day Ultra'.

აგრეთვე გამოვიდა სიმღერების „Desert Rose“ და „After the Rain Has Fallen“ ვიდეოები.

## *Live from the Universal Amphitheatre* 
საკონცერტო ფილმი **Sting: The Brand New Day Tour - Live from the Universal Amphitheatre** ასახავს სტინგის მიერ ლოს ანჯელესში, Universal-ის ამფითეატრში ჩატარებულ კონცერტს. მასში, გარდა სტინგის ბენდისა, მონაწილეობენ მოწვეული მუსიკოსები - ჩებ მამი და სტივი უანდერი.

;სიმღერები
# A Thousand Years 	
# If You Love Somebody Set Them Free 	
# After The Rain Has Fallen 	
# We'll Be Together
# Perfect Love...Gone Wrong 	
# Seven Days 	
# Fill Her Up 	
# Every Little Thing She Does Is Magic 	
# Ghost Story 	
# Moon Over Bourbon Street 	
# Englishman In New York
# Brand New Day 	
# Tomorrow We'll See	
# Desert Rose 	
# Every Breath You Take
# Lithium Sunset 	
# Message In A Bottle 	
# Fragile

## პერსონალი 
* სტინგი - ბას გიტარა, ვოკალი, გიტარის სინთეზატორი
* კიპერი - დასარტყმელი საკრავების პროგრამირება, კლავიშები
* დომინიკ მილერი - გიტარა
* მანუ კატჩე - დასარტყმელი საკრავები
* ვინი კოლაიუტა - დასარტყმელი საკრავები
* ჯეისონ რებელო - ფორტეპიანო, კლავინეტი
* კრის ბოტი - საყვირი
* სტივი უანდერი - ჰარმონიკა
* ჯეიმზ ტეილორი - ვოკალი
* ჩებ მამი - ვოკალი
* ბრენფორდ მარსელისი - კლარნეტი
* მინო ჩინელუ - პერკუსია
* დეივ ჰერტლი - სიმები, არანჟირება, ორკესტრირება და ორგანი
* ბი ჯეი კოული - გიტარა
* კეტრინ ტიკელი - საყვირები, ვიოლინო
* დონ ბლეკმენი - ორგანი
* სტე - ვოკალი
* გევინ რაიტი - სიმები
* ჯო მენდესი, ჯენის პენდერვისი, ალთეა როჯერსი, მარლონ საუნდერსი, ვენის თომასი, დერილ ტუკსი, კენ უილიამსი, ტავათა ეჯი, დენის კოლინზი - დამატებითი ვოკალი
* ეტამრი მუსტაფა - დარბუკა
* ფარჰატ ბულაგუი, კუიდერ ბერკანი, სალემ ბნუნი, სამეჰ კატალანი - სიმები

## ჩარტები
### ყოველკვირეული ჩარტები
### წლის საბოლოო ჩარტები
## პრემიები 
**გრემი**

## სერტიფიცირებები
}
}
}
}

}

## რესურსები ინტერნეტში
* ინფორმაცია სტინგის ოფიციალურ საიტზე
## სქოლიო 
კატეგორია:სტინგის ალბომები
კატეგორია:1999 წლის ალბომები
კატეგორია:A&M Records-ის ალბომები
კატეგორია:AIR Studios-ში ჩაწერილი ალბომები
ნარკოზი

**ნარკოზი** ( გაშეშება) – ნარკოტიკული საშუალებებით ხელოვნურად გამოწვეული ძილი, რასაც თან ახლავს ცნობიერებისა და მგრძნობელობის დაკარგვა.

სანარკოზო საშუალებეს წარმოადგენენ მაგალითად, მორფიუმი, ტუბოკურარინი, ნოვაკაინი (რომელიც ძირითადად ადგილობრივი გაუტკივნებისთვის გამოიყენება).

## რესურსები ინტერნეტში
* ნარკოზი — სამედიცინო ლექსიკონი

კატეგორია:გაუტკივნება
კატეგორია:მედიცინა
ბიოგაზი

## შემადგენლობა 
გაზს, რომელიც წარმოიქმნება ბიომასაში მეთანის დუღილის შედეგად, **ბიოგაზი** ეწოდება. ბიომასის ლპობა ხდება მეთანოგენების კლასის ბაქტერიების გავლენით. ბიოგაზს სხვანაირად ჭაობის გაზსაც უწოდებენ. 
ბიოგაზი შედგება: CH4 50-75%, CO2 25-50%, N2 0-10%, H2S 0-3%, O2 0-2%. ასევე ორგანული ნარჩენებისაგან: ბალახი, ფოთლები, წიწვები, ფეკალური მასა და ა.შ.

## ისტორია 
XVII საუკუნეში იან ბატისტ ვან ჰელმონტმა აღმოაჩინა, რომ ლპობადი ბიომასა გამოყოფს აალებად გაზს. 1716 წელს ალესანდრო ვოლტამ დაასკვნა, რომ არსებობს დამოკიდებულება ლპობადი ბიომასისა და აალებადი გაზის რაოდენობებს შორის. 1808 წელს სერ ხემფრი დევიმ ბიომასაში აღმოაჩინა მეთანი. 

პირველი ბიოგაზის დანადგარი ააშენეს 1859 წელს, ინდოეთში. 1895 წელს დიდ ბრიტანეთში ბიოგაზის ენერგიას იყენებდნენ ქუჩების გასანათებლად. 1930 წელს, მიკრობიოლოგიის განვითარებასთან ერთად აღმოჩენილ იქნენ ბაქტერიები, რომლებიც მონაწილეობას იღებდნენ ბიოგაზის წარმოქმნაში.

## ეკოლოგია 
ბიოგაზის არსებობა თავიდან გვაცილებს მეთანის უმიზნოდ გასროლას ატმოსფეროში. გადამუშავებული ნაკელი სოფლის მეურნეობაში გამოიყენება როგორც სასუქი, ამდენად, ქიმიური სასუქის გამოყენება შემცირებულია. 

## სარგებლობა, გამოყენება 
ბიოგაზს იყენებენ საწვავად, ელექტროენერგიის, სითბოს, ორთქლის მისაღებად. ასევე მას იყენებენ საწვავად ავტომობილებში. ინდოეთში, ვიეტნამში, ნეპალში და სხვა ქვეყნებში დგას ბიოგაზის პატარა დანადგარები. ამ გზით მიღებული გაზი გამოიყენება საჭმლის მოსამზადებლად. დასავლეთ ევროპაში ფერმების უმეტესობა თბება ბიოგაზის მეშვეობით. ფირმები “Volvo” და “Scania” უშვებენ ისეთ ავტობუსებს, რომელთა ძრავაც მუშაობს ბიოგაზზე. ასეთი ავტობუსები მოძრაობენ შვეიცარიის ქალაქებში. პროგნოზის თანახმად, 2010 წლისთვის შვეიცარიის ავტოტრანსპორტის 10% იმუშავებს ბიოგაზზე.

## წარმოება 
მთელ მსოფლიოში უკვე გამოიყენება, ან ჯერ კიდევ მუშავდება ახალი ტექნოლოგიები ბიოგაზის მოსაპოვებლად. ყველაზე გავრცელებული მეთოდი ბიოგაზის მოსაპოვებლად არის მეთატანკებში ანაერობული დუღილი ან ანაერობული დუღილი სვეტებში. ბიოგაზის უტილიზაციის შედეგად მიღებული ენერგიის ნაწილი მიმართულია პროცესის მიმდინარეობის შესანარჩუნებლად. თბილ ქვეყნებში მეთატანკის შეთბობა არ არის საჭირო. ბაქტერიები ბიომასას მეთანად გარდაქმნიან 25 გრადუსიდან 200 გრადუსამდე. ბიოგაზის მიღება ეკონომიურად გამართლებულია, თუკი ნედლეულის მოწოდება მუდმივად. მაგ: მეცხოველეობის ფერმებში. ლენდელფილ-გაზი ბიოგაზის ერთ-ერთი სახეობაა, რომელიც მიიღება მუნიციპალურ ნაგავსაყრელებზე.

კატეგორია:ბიოსაწვავი
კატეგორია:ეკოლოგია
კატეგორია:განახლებადი ენერგია
გაზი (მრავალმნიშვნელოვანი)

**გაზი** შეიძლება აღნიშნავდეს:

* გაზი — ფიზიკური სხეული.
* გაზი — გაზისებრი ან ორთქლისებრი საწვავი ნივთიერებები.
.zr

**.zr** — ყოფილი ზედა დონის ეროვნული დომენი (ccTLD) ზაირისთვის. რადგანაც ზაირს 1997 წელს კონგოს დემოკრატიული რესპუბლიკა დაერქვა, .zr თანდათანობით მოხმარებიდან ამოიღეს და იგი .cd-მ ჩაანაცვლა. 2001 წელს .zr-ს მოქმედება საბოლოოდ შეწყდა.

## იხილეთ აგრეთვე 
* .cd

## რესურსები ინტერნეტში 
zr
კატეგორია:ზაირი
აირი

**აირი**, *გაზი* () — ნივთიერების აგრეგატული მდგომარეობა, რომელშიც მისი ნაწილაკები ერთმანეთთან ძალიან სუსტად არიან დაკავშირებული ურთიერთქმედების ძალებით, თავისუფლად მოძრაობენ და ავსებენ მათთვის დათმობილ სივრცეს. ნივთიერება აირისებრ მდგომარეობაში ფართოდაა გავრცელებული ბუნებაში. აირები ქმნიან ატმოსფეროს; არის მყარ ქანებში, ოკეანის, ზღვისა და მდინარის წყლებში.; მზე, ვარსკვლავები, ვარსკვლავთშორისი ნივთიერების ღრუბლები შედგება ნეიტრალური ან იონიზებული აირებისაგან. ბუნებრივ პირობებში აირი ინდივიადუალური აირების ნარევია.

აირს საკუთარი ფორმა და მოცულობა არა აქვს; იმ ჭურჭლის მოცულობასა და ფორმას ღებულობს, რაშიც არის მოთავსებული. აირის მოცულობა და წნევა არსებითად დამოკიდებულია ტემპერატურაზე. ჩვეულებრივ პირობებში (0 — 100 °C) აირის მოცულობითი გაფართოების კოეფიციენტი მეტია, ვიდრე სითხისა და საშუალოდ 0.003663 გრად–1 უდრის. აირის სიმკვრივე ნორმალურ პირობებში გაცილებით (1000-ჯერ) ნაკლებია იმავე ნივთიერების სიმკვრივეზე მყარ ან თხევად მდგომარეობაში, მაგრამ ატმოსფერულზე 1017-ჯერ ნაკლები წნევის დროს აირის სიმკვრივე \sim10–20 გ/სმ3. კოსმოსურ პირობებში აირის სიმკვრივე შეიძლება უფრო ნაკლები იყოს (\sim10–30 გ/სმ3). მეორე მხრით, გარეშე მაღალი წნევის გავლენით შეიძლება შედარებით დიდი სიმკვრივის აირის მიღება. თუ აირის ტემპერატურას გარკვეულ მნიშვნელობამდე შევამცირებთ (ყოველი აირისთვის არსებობს თავისი კრიტიკული ტემპერატურა), მაშინიგი შეიძლება თხევად ან მყარ მდგომარეობაში გადავიდეს. ნივთიერება, რომელიც ზეკრიტიკულ ტემპერატურაზე შეიძლება აირად ჩავთვალოთ, მაღალი წნევის დროს უზარმაზარის იმკვრივით ხასიათდება (მაალითად, ზოგიერთი ვარსკვლავის ცენტრში \sim109 გ/სმ3). პირობების მიხედვით იცვლება აგრეთვე აირის თბოგამტარობა, სიბლანტე და სხვა.

აირის ნაწილაკები (მოლეკულები ან ატომები) განუწყვეტლივ მოძრაობენ ქაოსურად. აირთა თვისებები აიხსნება ქაოსურად მოძრავი მოლეკულების ურთიერთქმედებით. აირს, რომლის მოლეკულები შეიძლება ჩავთვალოთ არაურთიერთქმედ მატერიალურ წერტილებად, ეწოდება იდეალური აირი. იდეალური აირისთვის მართებულია ბოილ-მარიოტის კანონი, გეი-ლუსაკის კანონი და ავოგადროს კანონი. სიმკვრივის გაზრდისას იცვლება აირის თვისებები — იგი აღარ შეიძლება ჩაითვალოს იდეალურ აირად. არაიდეალური, ანუ როგორც ხშირად უწოდებენ, რეალური აირის თერმოდინამიკური თვისებების შესწავლისას სარგებლობენ მდგომარეობის სხვადასხვა განტოლებით.

## ლიტერატურა
.cs

**.cs** — ყოფილი ზედა დონის ეროვნული დომენი (ccTLD) ჩეხოსლოვაკიისთვის. რადგანაც ქვეყანა 1993 წელს ჩეხეთად და სლოვაკეთად დაიყო, ორმა ახალმა ქვეყანამ საკუთარი ეროვნული დომენი მიიღო: .cz და .sk შესაბამისად. .cs-ს გამოყენება თანდათანობით შეწყდა და 1995 წლის იანვრისთვის იგი საბოლოოდ გაუქმდა.

## იხილეთ აგრეთვე 
* .cz
* .sk

## რესურსები ინტერნეტში 
cs
კატეგორია:ჩეხოსლოვაკია
კატეგორია:სერბეთი და ჩერნოგორია
ასკორბინის მჟავა

**ასკორბინის მჟავა** ან **ვიტამინი C** —  ძლიერი ანტიოქსიდანტი. მისი ქიმიური ფორმულაა C6H8O6 იგი არეგულირებს სისხლის შედედებას, აწესრიგებს კაპილარების გამტარობას, მონაწილეობს სისხლწარმოქმნაში, მოქმედებს ანთებისა და ალერგიის წინააღმდეგ, აწესრიგებს სტრესის შედაგად გამოწვეულ პრობლემებს, აძლიერებს რეპარაციულ (აღდგენით) პროცესებს, ზრდის ინფექციების მიმართ მდგრადობას.

მნიშვნელოვანია, რომ C ვიტამინის ადეკვატური რაოდენობა ორგანიზმში ბევრად უფრო ზრდის В1, В2, A, E ვიტამინების, პანტოტენისა და ფოლიუმის მჟავეების მდგრადობას.

ჰორმონები, რომელთაც თირკმელზედა ჯირკვალი გამოჰყოფს, შეიცავენ უფრო მეტ ასკორბინს, ვიდრე სხეულის რომელიმე სხვა ნაწილი. ვიტამინი C ეხმარება ამ ,,სტრესული’’ ჰორმონების გამოყოფას და იცავს ორგანიზმს ტოქსინებისაგან, რომლების წარმოიქმნება მათი მეტაბოლიზმის (გარდაქმნის) პროცესში.

## დადებითი თვისებები
ვიტამინი C აუმჯობესებს კალცისა და რკინის ათვისებას და ორგანიზმიდან გამოჰყავს ტოქსიკური სპილენძი, ტყვია და ვერცხლისწყალი.

*ორგანიზმის წინააღმდეგობის უნარიანობის გაზრდა, რკინის ათვისების გაუმჯობესება, ჰემოგლობინის დონის შენარჩუნება;
*მთავარ როლს თამაშობს კოლაგენის ჩამოყალიბებაში, რომელიც აუცილებელია ქსოვილების უჯრედების, ღრძილების, სისხლძარღვების, ძვლების და კბილების ზრდისა და აღდგენისათვის;
*აუმჯობესებს ორგანიზმის მიერ რკინის ათვისებას;
*ჭრილობების შეხორცების, დამწვრობის მოშუშების და სისხლმდენი ღრძილებისათვის;
*ოპერაციის მერე შეხორცებისათვის;
*ამცირებს სისხლში ქოლესტერინის დონეს;
*იცავს მრავალი ვირუსული და ბაქტერიული ინფექციებისაგან;
*მოქმედებს როგორც ბუნებრივი სასაქმებელი;
*ამცირებს ტრომბის წარმოქმნის შანსს;
*შველის გაციებების მკურნალობას;
*ამცირებს სხვადასხვა ალერგენების მოქმედებას.

## წყაროები
ვიტამინი С ორგანიზმში საკვების საშუალებით ხვდება.

### მცენარეული
thumb|frameless|upright|right|250px|ფორთოხალი
* ციტრუსები
* ასკილი
* კივი
* შავი მოცხარი
* მწვანე ბოსტნეული
* კენკრა
* პომიდორი
* ყვავილოვანი კომბოსტო
* ტკბილი კარტოფილი
* კარტოფილი

## ნაკლებობა
ვიტამინი C - დეფიციტი იწვევს სკარბის (სუროვანდი), პეტექიებს, ექიმოზს, ღრძილებიდან სისხლდენა, სახსრების შეშუპება, რეგენერაციის დაქვეითება. მისი  დეფიციტი ვითარდება, როცა მიღება ნაკლებია 10 მგ/დღეზე. დეფიციტს იწვევს მოწევა (თამბაქოს მოხმარება) ალკოჰოლიზმი.

## ისტორია
პირველად 1923-1927 წწ. ლიმონის წვენიდან ს. ს. ზილვამ გამოყო.

## რესურსები ინტერნეტში
* Vitamin C Fact Sheet from the U.S. National Institutes of Health
* Vitamin C bound to proteins in the PDB
* National Nutrient Database  at USDA Website

*
კატეგორია:საკვები დანამატები
კატეგორია:ანტიოქსიდანტები
კატეგორია:ორგანული მჟავები
.yu

**.yu** — ზედა დონის ეროვნული დომენი (ccTLD) ყოფილი იუგოსლავიისთვის.

## იხილეთ აგრეთვე 
* .rs და .me — ეროვნული დომენები, რომლებიც ჩაანაცვლებენ .yu-ს მის გაუქმებამდე, რომელიც 2009 წლის სექტემბრისთვისაა დაგეგმილი.

## რესურსები ინტერნეტში 
yu
კატეგორია:იუგოსლავია
კატეგორია:სერბეთი და ჩერნოგორია
სტროგანოვის სკოლა

[thumb|250px|[პროკოფი ჩირინის „იოანე ნათლისმცემელი — უდაბნოს ანგელოზი“, 1620-იანები.]]
**სტროგანოვის ხატწერის სკოლა** ( ან ) — რუსული ხატწერის სკოლა, ჩამოყალიბდა XVI საუკუნის ბოლოს. სახელი მდიდარი ვაჭრებისა და მარილის მწარმოებლების — სტროგანოვებისგან — მიიღო, ვინაიდან ეს გამორჩეული ტექნიკა ყველაზე აშკარად გამოვლინდა მათ სახელთან დაკავშირებულ ნაწარმოებებში. ამ სკოლის საუკეთესო წარმომადგენლები მოსკოველი ხატმწერები იყვნენ, რომლებიც სამეფო კარის სახელოსნოებში მუშაობდნენ.

სტროგანოვებმა ხატწერის სფეროში ხატმწერთა შორის შრომის განაწილების პრინციპი შემოიღეს ვიწრო სპეციალიზაციით. ამავე დროს, პირველად ძველრუსული ფერწერის ისტორიაში სტროგანოვის სკოლის მხატვრებმა პეიზაჟის სილამაზისა და პოეტურობის აღწერა დაიწყეს. ამ სკოლის მხატვართა მიერ შესრულებული მრავალი ხატის ფონზე გამოსახულია პანორამული პეიზაჟები ტყისპირა მდელოებითა და გორაკებით, ოქროსფრად შეფერილი ტყის მასივებით, ბალახებითა და ყვავილებით, დახვეული ვერცხლისფერი მდინარეებითა და მრავალრიცხოვანი ცხოველებითა თუ ფრინველებით.

## ლიტერატურა 
* იგორ გრაბარი, *რუსული ხელოვნების ისტორია*, ხელმისაწვდომია ინტერნეტში:http://nesusvet.narod.ru/ico/books/grabar/grabar_6_1_10.htm

კატეგორია:რუსული ხელოვნება
კატეგორია:ხატწერის სკოლები
სუპრემატიზმი

[მინი|„[შავი კვადრატი“, კაზიმირ მალევიჩი.]]
[მინი|„[შავი წრე“, კაზიმირ მალევიჩი.]]
**სუპრემატიზმი** ( ) — მიმართულება ავანგარდულ ხელოვნებაში ჩასახული 1910-იანი წლების პირველ ნახევარში რუსეთში კაზიმირ მალევიჩის მიერ. აბსტრაქციონიზმის ნაირსახეობა, სუპრემატიზმი გამოიხატებოდა გამომსახველობით არსს მოკლებული უმარტივესი გეომეტრიული ფორმის ფერადი სიბრტყეების კომბინაციებით (სწორი ხაზებით, კვადრატებით, წრეებითა და მართკუთხედებით). სხვადასხვა ზომისა და ფერის გეომეტრიული ფიგურების შეხამება ქმნიდა სიღრმისეული მოძრაობით გამჭოლ დაბალანსებულ ასიმეტრიულ სუპრემატულ კომპოზიციებს. საწყის ეტაპზე ეს ტერმინი, რომელიც ლათინური ფუძისგან suprem იყო წარმოებული, დომინირებას, ფერის მხატვრობის ყველა დანარჩენ ასპექტზე უზენაესობას ნიშნავდა. უსაგნო ტილოებზე საღებავი, მალევიჩის ჩანაფიქრით, პირველად განთავისუფლდა მისთვის მიკუთვნებული როლისგან, სხვა დანიშნულებისთვის სამსახურისგან, და შედეგად, სუპრემატისტული ნამუშევრები პირველი ნაბიჯი გახდა „წმინდა შემოქმედებისკენ“, ანუ აქტისკენ, რომელიც ადამიანის შემოქმედებით ძალასა და ბუნებას (ღმერთს) აწონასწორებდა.

## ლიტერატურა 
*Jean-Claude Marcadé, "Malevich, Painting and Writing: On the Development of a Suprematist Philosophy", *Kazimir Malevich: Suprematism*, Guggenheim Museum, April 17, 2012 [Kindle Edition]
*Jean-Claude Marcadé, "Some Remarks on Suprematism"; and Emmanuel Martineau, "A Philosophy of the 'Suprema' ", from the exhibition catalogue *Suprematisme*, Galerie Jean Chauvelin, Paris, 1977

## რესურსები ინტერნეტში 
* Kazimir Malevich. Suprematism. Manifesto.

კატეგორია:რუსული ხელოვნება
კატეგორია:ავანგარდიზმი
საბჭოთა ნონკონფორმისტული ხელოვნება

**საბჭოთა ნონკონფორმისტული ხელოვნება**, ასევე **საბჭოთა კავშირის არაოფიციალური ხელოვნება**, ან **ალტერნატიული ხელოვნება** ან **საბჭოთა ანდერგრაუნდი** (რუს. нонконформистское искусство, подпольное искусство, андерграунд) — ამ სახელწოდებით აერთიანებენ 1950-80-იანი წლების საბჭოთა კავშირის სახვითი ხელოვნების სხვადასხვა მიმდინარეობების წარმომადგენლებს, რომლებიც პოლიტიკური თუ იდეოლოგიური ცენზურის მოსაზრებით განდევნილი იყვნენ საზოგადოებრივი ხელოვნების ცხოვრებიდან. ე.წ. მიწისქვეშა არსებობის გამო საბჭოთა კავშირის არაოფიციალური ხელოვნება მჭიდროდ უკავშირდებოდა არაფორმალურ ახალგაზრდულ მოძრაობებს (მაგ. მოსკოველი კონცეპტუალისტები და ჰიპები, პიტერის მიტკები და როკერები). 

კატეგორია:რუსული ხელოვნება
კატეგორია:საბჭოთა ხელოვნება
რუსული სიმბოლიზმი

[|thumb|300px|[მიხაილ ნესტეროვის "წმინდა ბართლომეს ხილვა"ს სიმბოლიზმის საწყისად მიიჩნევენ რუსეთში.]]
**რუსული სიმბოლიზმი** (რუს. Русский символизм) — ინტელექტუალური და ხელოვნების მიმდინარეობა, რომელიც XIX - XX საუკუნების მიჯნაზე დომინირებდა რუსეთში. ის ევროპულ ხელოვნებაში სიმბოლისტური მიმდინარეობის რუსულ განშტოებას წარმოადგენდა და ძირითადად ცნობილია ამ მიმდინარეობის ავტორთა წვლილით რუსულ პოეზიაში.

კატეგორია:რუსული ხელოვნება
კატეგორია:სიმბოლიზმი
კატეგორია:რუსული ლიტერატურა
რენატა ლიტვინოვა

**რენატა ლიტვინოვა** ( დ. 12 იანვარი, 1967 მოსკოვი, რუსეთი) — რუსი მსახიობი, რეჟისორი, სცენარისტი და ტელეწამყვანი. 2001 წელს გახდა რუსეთის სახელმწიფო პრემიის ლაურეატი.
რენატა დაიბადა მოსკოვში, ექიმების ოჯახში. რენატას მამა წარმომავლობით თათარია, დედა – რუსი. მას ძალიან უყვარდა კინო და ეს სიყვარული რენატასაც გადაეცა.

ლიტვინოვამ თავის გზის გაკვლევა სცენარისტობიდან დაიწყო. 2005 წელს გადაიღო ფილმი „Богиня: как я полюбила“ და ასევე ზემფირას რამდენიმე მუსიკალური ვიდეო. 2008 წელს კი გადაიღო ფილმი-კონცერტი ზემფირას შესახებ, რომელიც მისი მეგობარია. პრესაში ხშირად ყოფილა ჭორები მათ ურთიერთობაზეც, მაგრამ რენატა ამ თემას ჟურნალისტებთან არ ეხებოდა. თავად ზემფირამ დახურა საკუთარი საიტი და გამოაქვეყნა გზავნილი საზოგადოებისადმი..

## რესურსები ინტერნეტში
* 
* ბიოგრაფია, რომელიც საკუთრივ ლიტვინოვამ დაწერა
* რენატა ლიტვინოვას შესახებ
* რენატა ლიტვინოვა

## სქოლიო
კატეგორია:რუსი მსახიობები
კატეგორია:რუსი კინორეჟისორები
კატეგორია:რუსი სცენარისტები
კატეგორია:რუსი ტელეწამყვანები
კატეგორია:დაბადებული 1967
კატეგორია:დაბადებული 12 იანვარი
კატეგორია:ცოცხალი ადამიანები
კატეგორია:მოსკოვში დაბადებულები
სოციალისტური რეალიზმი

thumb|300px|„პირველი ტრაქტორი“, ვლადიმირ კრიშატსკი.
**სოციალისტური რეალიზმი** (შემოკლებით აგრეთვე **სოცრეალიზმი**; ) — ლიტერატურასა და სახვით ხელოვნებაში აღწერის მეთოდი, რომელიც სამყაროსა და ადამიანის სოციალისტურ კონცეფციებს ემყარება. მხატვრის მოვალეობა საკუთარი ნაწარმოებებით სოციალისტური საზოგადოების მშენებლობისთვის მსახური იყო. შესაბამისად, მას ცხოვრება სოციალიზმის იდეალების ფონზე უნდა გამოესახა. ტერმინში სიტყვა „რეალიზმი“ ლიტერატურას უკავშირდება, ხოლო „სოციალისტური“ — იდეოლოგიას. ეს ორი ცნება თავისთავად ურთიერთგამომრიცხავია, თუმცა ხელოვნების ამ თეორიაში ისინი ერთმანეთს ერწყმის. შედეგად კომუნისტური პარტიის კარნახით იქმნებოდა ნორმები და კრიტერიუმები, ხოლო ხელოვანი, იყო ეს მწერალი, მოქანდაკე თუ მხატვარი, ვალდებული იყო ამ ნორმების მიხედვით შეექმნა.

სოცრეალიზმის ლიტერატურა პარტიული იდეოლოგიის ინსტრუმენტი ხდებოდა. მწერალი ადამიანის სულის „ინჟინერი“ იყო. საკუთარი ტალანტით ის მკითხველზე ზემოქმედებას ახდენდა, როგორც პროპაგანდისტი. მისი მოვალეობა მკითხველის აღზრდა იყო პარტიის სულისკვეთებით და ამასთან მხარს უჭერდა მასში კომუნიზმის გამარჯვებისკენ ბრძოლისთვის შემართებას. პიროვნების სუბიექტური ქმედებები და მისწრაფებები აუცილებლად თავსებადი უნდა ყოფილიყო ისტორიის ობიექტურ მსვლელობასთან.

## სკულპტურები 

File:Socrealizm.jpeg|სოციალისტური რეალიზმის ალეგორიები ვარშავის კულტურისა და მეცნიერების სასახლეში.
File:Letna stalin sousosi.jpg|სტალინის მონუმენტი პრაღაში (1955–1962).

## ლიტერატურა 
* Golomstock, Igor.  ''Totalitarian Art in the Soviet Union, the Third Reich, Fascist Italy and the People's Republic of China*, Harper Collins, 1990.
* James, C. Vaughan. *Soviet Socialist Realism: Origins and Theory''. New York: St. Martin's Press, 1973.
* Ivanov, Sergei. *Unknown Socialist Realism. The Leningrad School*. Saint Petersburg, NP-Print, 2007 ISBN 978-5-901724-21-7
* Lin Jung-hua. *Post-Soviet Aestheticians Rethinking Russianization and Chinization of Marxism* (Russian Language and Literature Studies. Serial № 33) Beijing, Capital Normal University, 2011, №3. Р.46-53.

## რესურსები ინტერნეტში 
* Moderna Museet in Stockholm, Sweden: Socialist Realist Art Conference 
* Marxists.org Socialist Realism page
* Virtual Museum of Political Art – Socialist Realism
* *Sergei V. Ivanov.* The Leningrad School of painting. Historical outline.
* Research Guide to Russian Art
* Socialist realism: Socialist in content, capitalist in price

კატეგორია:რუსული ხელოვნება
კატეგორია:საბჭოთა ხელოვნება
კატეგორია:სოციალიზმი
კატეგორია:ლენინიზმი
აბსურდი

**აბსურდი** () — რაიმე ალოგიკური, რომელიც საღ აზრს ეწინააღმდეგება.

აბსურდულად ითვლება შეხედულება, რომელიც გარეგნულად წინააღმდეგობრივი არ არის, თუმცა მის გაანალიზებას წინააღმდეგობამდე მივყავართ. მაგ. წინადადებაში „ალექსანდრე მაკედონელი უშვილო მშობლების გაზრდილი იყო“ არის მხოლოდ მტკიცება და არ არის უარყოფა, და შესაბამისად, არ არის აშკარა წინააღმდეგობა. თუმცა აშკარაა, რომ ამ მტკიცებიდან გამომდინარეობს წინააღმდეგობა: „ზოგიერთ მშობლებს ჰყავთ შვილები და ამავე დროს არ ჰყავთ ისინი“. აბსურდს განარჩევენ უაზრობისგან. უაზრობა არც ჭეშმარიტებაა და არც სიცრუე, მას ვერ დავუპირისპირებთ სინამდვილეს, რომ გავარკვიოთ, შეესაბამება იგი მას თუ არა. აბსურდული გამონათქვამი კი გააზრებულია და საკუთარი წინააღმდეგობის ძალით სიცრუე გამოდის. მაგ. გამოთქმა „თუ წვიმა მოდის, მაშინ ტრამვაი“ არის უაზრო, ხოლო გამოთქმა „ვაშლი გაჭრილი იქნა სამ არათანაბარ ნახევრად“ კი უაზრო არ არის, თუმცა აბსურდულია.

ფილოსოფიაში აბსურდი გამოხატავს კოფლიქტს ადამიანის მისწრაფებას, მისწვდეს ხელშეუვალ ღირებულებებსა და ცხოვრების აზრს,  და ადამიანურ უუნარობას შორის, აღმოაჩინოს რაიმე. ამ კონტექსტში აბსურდი არ გულისხმობს "ლოგიკურ შეუძლებლობას", ის გამოხატავს "ადამიანურ შეუძლებლობას".  სამყარო და ადამიანური გონება ცალ-ცალკე არ იწვევს აბსურდს. აბსურდს იწვევს მათი დაპირისპირებული ბუნება, რომლებიც ერთდროულად არსებობენ. 

## იხილეთ აგრეთვე 
* აბსურდიზმი — ფილოსოფიური მიმდინარეობა
* აბსურდის თეატრი — ლიტერატურული მიმდინარეობა

## ლიტერატურა 
* *OBERIU*, edited by Eugene Ostashevsky. Northwestern 2005 ISBN 0-8101-2293-6
* Thomas Nagel: *Mortal Questions*, 1991. ISBN 0-521-40676-5

## რესურსები ინტერნეტში 
* Fiction of the Absurd 
* Absurdist Monthly Review Magazine
* Gone Lawn Excavation Project : active absurdist and related authors
* The New Absurdist 

კატეგორია:ლოგიკა
აბრამცევოს კოლონია

thumb
**აბრამცევო** (რუს. Абра́мцево) — სოფელი (2004 წლამდე ქალაქის ტიპის დაბა) მოსკოვის ოლქის სერგიევო-მოსადსკის რაიონში, რუსეთი. სოფლის მოსახლეობა 200 ადამიანს შეადგენს (2004) და ძირითადად აქ მდებარე სახლ-მუზეუმით არის ცნობილი. ეს ადგილი XIX საუკუნეში სლავური ხელოვნების მოღვაწეთა თავშეყრის ცენტრი გახდა.

## ისტორია 
აბრამცევოს მამული თავდაპირველად მწერალ სერგეი აქსაკოვს ეკუთვნოდა. სხვა მწერლები, მათ შორის ნიკოლაი გოგოლი, აქ სტუმრების სახით ჩამოდიოდნენ. აქსაკოვის მასპინძლობისას სტუმრები აქ რუსეთის ხელოვნების დასავლური გავლენისგან დაღწევის გზებსა და წმინდა ეროვნული სტილის აღორძინებაზე ბჭობდნენ. 1870 წელს, აქსაკოვის გარდაცვალებიდან 11 წელიწადში, მამული სავა მამონტოვმა, მდიდარმა ინდუსტრიალისტმა და ხელოვნების მეცენატმა, იყიდა.

მამონტოვის პატრონობით აქ ძირითადად რუსული თემები და ხალხური შემოქმედება დომინირებდა. 1870-იან და 80-იან წლებში, აბრამცოვოში ხელოვანთა კოლონია დაარსდა, რომლებიც შუასაუკუნეების რუსული ხელოვნების ხარისხისა და სულიერების აღორძინებას ცდილობდნენ, ბრიტანეთში იმავე დროს განვითარებული არტს-ენდ-კრაფტს მოძრაობის მსგავსად. აქ შეიქმნა რამდენიმე სახელოსნო, სადაც ოსტატები ხელით ავეჯს, კერამიკულ ფილებს და აბრეშუმის ტილოებს ქმნიდნენ რუსული თემებითა და გამოსახულებებით.

ერთობლივად ვასილი პოლენოვმა და ვიქტორ ვასნეცოვმა აქ სადა, თუმცა შთამბეჭდავი, ეკლესია შექმნეს, რომლის ფრესკები პოლენოვმა, ვასნეცოვმა, ილია რეპინმა და მიხაილ ნესტეროვმა მოხატეს. ხალხური თემებით შექმნილი ქანდაკებები ვიქტორ ჰარტმანსა და მარკ ანტოკოლსკის ეკუთვნი. XX საუკუნის დამდეგისთვის აბრამცევოში რუსულ ფოლკლორულ თემებზე დაიდგა თეატრალური და საოპერო ნაწარმოებები (მათ შორის რიმსკი-კორსაკოვის „ყინულის დედოფალი“), რომელთათვის სცენური დეკორაციები ვასნეცოვმა, მიხაილ ვრუბელმა და სხვა გამოჩენილმა მხატვრებმა შექმნეს.

კატეგორია:რუსული ხელოვნება
კატეგორია:რუსეთის მუზეუმები
სილვიო ბერლუსკონი

**სილვიო ბერლუსკონი** (; დ. 29 სექტემბერი 1936, მილანი, იტალია — გ. 12 ივნისი, 2023) — იტალიელი პოლიტიკოსი. იტალიის პრემიერ-მინისტრი 1994-1995, 2001-2006 და 2008–2011 წლებში. 
 
ბერლუსკონი არის იტალიის ერთ-ერთი უმდიდრესი ადამიანი, ფლობს სამ იტალიური ტელეარხს, იტალიის უდიდეს საგამომცემლო სახლს. 1986 წლიდან არის საფეხბურთო კლუბ „მილანის“ მფლობელი და პრეზიდენტი. ჟურნალ „ფორბსის“ ინფორმაციით, 2011 წელს  მისი აქტივები შეფასებულია 6 მილიარდ დოლარად.

2012 წლის 26 ოქტომბერს სილვიო ბერლუსკონი საგადასახადო თაღლითობის გამო გაასამართლეს და 4 წელი მიუსაჯეს.

## რესურსები ინტერნეტში 
* ოფიციალური საიტი 
* Profile: Silvio Berlusconi, BBC
* A chronology of Berlusconi's life from Ketupa.net 
* Berlusconi cuts stake in television company , IFEX
* Forbes.com: Forbes World's Richest People 
* BBC News Europe: Berlusconi in his own words
* Berlusconi to lobby EU on behalf of Russian travellers  video on RussiaToday
* Silvio Berlusconi; A Complex Character

## სქოლიო 
კატეგორია:იტალიელი პოლიტიკოსები
კატეგორია:იტალიის პრემიერ-მინისტრები
კატეგორია:დაბადებული 1936
კატეგორია:იტალიელი მილიარდერები
კატეგორია:დაბადებული 29 სექტემბერი
კატეგორია:გარდაცვლილი 12 ივნისი
კატეგორია:გარდაცვლილი 2023
Прости меня моя любовь

***Прости меня моя любовь*** (აგრეთვე ცნობილი როგორც ***ПММЛ***) — ჯგუფ „Zемфира“-ს მეორე ალბომია, რომელიც 2000 წლის 28 მარტს გამოვიდა.

## სიმღერები  
# Шкалят датчики (3:37)
# Zero (2:46)
# Созрела (3:33)
# Хочешь? (3:17)
# Рассветы (3:51)
# Город (3:13)
# Ненавижу (3:42)
# Сигареты (4:29)
# Доказано (3:19)
# П. М. М. Л. (3:36)
# Искала (3:33)
# Не отпускай (4:05)
# Лондон (3:11)

## სქოლიო 
კატეგორია:2000 წლის ალბომები
კატეგორია:ზემფირას ალბომები
ილია მელია

**ილია მელია** ( დ. 20 თებერვალი, 1915 — გ. 15 მარტი, 1988) — ქართველი მღვდელი, ეკლესიის ისტორიკოსი და თეოლოგი.

მელია ქუთაისში დაიბადა, მაგრამ მისი ოჯახი საბჭოთა რუსეთის სამხედრო ინტერვენციას პარიზში გაექცა. მოგვიანებით, ილია იქვე მღვდლად ეკურთხა და იყო წმ. ნინოს სახელობის ქართული სამრევლოს წინამძღვარი; აგრეთვე ასწავლიდა წმ. სერგის სახელობის მართლმადიდებლური ღვთისმეტყველების ინსტიტუტში. მეორე მსოფლიო ომის შემდეგ, იყო წმ. სერაფიმ საროველის ეკლესიის წინამძღვარი ნორმანდიაში. 

გამოქვეყნებული აქვს მრავალი ნაშრომი მართლმადიდებლობისა და საქართველოს სამოციქულო ეკლესიის შესახებ. 

## რესურსები ინტერნეტში
* ილია მელია 

კატეგორია:დაბადებული  1915
კატეგორია:გარდაცვლილი  1988
კატეგორია:ქართველი საეკლესიო მოღვაწეები 
ანზორ 
კატეგორია:ქუთაისში დაბადებულები
კატეგორია:დაბადებული 20 თებერვალი
არაქნე

**არაქნე** ( — ობობა) — ლიდიელი გოგონა, შესანიშნავი ხელმოსაქმე, რომელმაც გაბედა, ათენას შეჯიბრებოდა საფეიქრო საქმეში და განრისხებულმა ღმერთმა ობობად აქცია. მითის საფუძველი უნდა იყოს ობობას მართლაც „დიდი საფეიქრო ხელოვნება“.

ოვიდიუსის „მეტამორფოზებში“ ვრცლადაა ეს მითი გადმოცემული. იქ მოთხრობილია, რომ არაქნე ნისლის მსგავსი ძაფებისგან ჰაერივით გამჭვირვალე ქსოვილებს ქსოვდა. მან, გაამაყებულმა ქალღმერთი ათენა გამოიწვია შეჯიბრში. ათენამ საფენზე ამოქარგა აკროპოლისი და გამოსახა თავისი დავა პოსეიდონთან ატიკაზე ბატონობისთვის. ამ დავას ესწრება ოლიმპოს თორმეტი ღმერთი, მათ შორის მსაჯულად ზის ზევსი. პოსეიდონი გამოსახულია მაღლა აღმართული სამთითით, რომელიც კლდისათვის დაუკრავს და უნაყოფო კლდის ნაპრალიდან მლაშე წყალი ამოვარდნილა. ათენას ხელში ფარი უჭირავს და ეგიდა წამოუსხამს. მას შუბი დაუკრავს მიწისთვის და იმ ადგილას ზეთისხილის ხე ამოსულა.ღმერთებმა გამარჯვება ათენას მიულოცეს, მისი საჩუქარი უფრო სასარგებლოდ ჩათვალეს ატიკისათვის. ნაპირებზე ამოქარგულ სურათებზე ათენამ გამოხატა, რა მკაცრად სჯიან ღმერთები მოკვდავთ ურჩობისა და ამპარტავნობისთვის, საფენის გარშემო ათენამ ზეთისხილის ფოთლების გვირგვინი მოქარგა.

არაქნემ კი თავის ნახელავზე ღმერთების ცხოვრება წარმოსახა. მან უჩვენა, რა სუსტები არიან ისინი, როცა ადამიანური ვნებები შეიპყრობთ. საფენის გარშემო კი სუროთი დაწნული ყვავილების გვირგვინი ამოქარგა. მისი ნამუშევარი არაფრით ჩამოუვარდებოდა ათენას ნამუშევარს, თუმცა ღმერთების მიმართ უპატივცემულობა იგრძნობოდა. ათენა განრისხდა, არაქნეს ნახელავი დახია და მაქო თავში ჩაარტყა. არაქნემ ვერ აიტანა სირცხვილი, დაგრიხა ბაწარი, გაუკეთა მარყუჟი და თავი ჩამოიხრჩო. ათენამ არაქნე მარყუჟიდან გამოხსნა და უთხრა, რომ სიცოცხლეს უნარჩუნებდა, თუმცა მარად დაკიდული იქნებოდა და ასე უნდა ექსოვა მუდამ მას და მის შთამომავლობას.

ათენამ არაქნეს ჯადოსნური ბალახის წვენი აპკურა. მისი სხეული შეიკუმშა, თმა დაუცვივდა და ობობად იქცა.

## ლიტერატურა
* ოვიდიუსი, *მეტამორფოზები* vi.1–145
* პლინიუს უფროსი, *ბუნების ისტორია* vii.56.196
* ვერგილიუსი, *გეორგიკები* iv.246-247

## რესურსები ინტერნეტში
* 
* არაქნეს სურათები Warburg Institute Iconographic Database -ში

კატეგორია:ბერძნული მითოლოგია
ჟოზე მანუელ ბაროზუ

**ჟოზე მანუელ დურან ბაროზუ** ( ; დ. 23 მარტი 1956, ლისაბონი, პორტუგალია) — პორტუგალიელი სახელმწიფო და პოლიტიკური მოღვაწე. 2004 წლის 22 ნოემბრიდან 2014 წლის 31 ოქტომბრამდე იყო ევროკომისიის პრეზიდენტი. 2002-2004 წლებში იყო პორტუგალიის ვიცე-პრეზიდენტი. 1992-1995 წლებში პორტუგალიის საგარეო საქმეთა მინისტრი. პორტუგალიის სოციალ-დემოკრატიული პარტიის წევრი. 

ჟოზე მანუელ ბაროზუ დაიბადა 1956 წლის 23 მარტს ლისაბონში, პორტუგალიაში, მამამისის ლუიშ ანტონიუ სარაივა ბაროზუსა და დედამისის, — მარია დი ფრეიტაშ ელიზაბეთ დურანის ოჯახში. დაამთავრა სამართლის ფაკულტეტი ლისაბონის უნივერსიტეტში და გაიარა მაგისტრატურა პოლიტოლოგიის სპეციალობით ჟენევის უნივერსიტეტში, რომლის დამთავრების შემდეგ გარკვეული დროით სწავლობდა ვაშინგტონში, ჯორჯტაუნის უნივერსიტეტში. 1980 წელს ის შეუერთდა პორტუგალიის სოციალისტურ-დემოკრატიულ პარტიას. 1999 წელს ბაროზუ აირჩიეს სოციალისტურ-დემოკრატიული პარტიის ლიდერად, 2002 წელს ჩატარებულმა საპარლამენტო არჩევნებმა კი საშუალება მისცა, შეექმნა კოალიციური მთავრობა, რომლის პრემიერ-მინისტრიც თავადვე გახდა. ბაროზუ ამ პოსტზე ორი წლის განმავლობაში მოღვაწეობდა. 

2006 წელს ჟურნალმა „European Voice“-მა ბაროზუ დაასახელა „წლის ევროპელად“. არის არაერთი პუბლიკაციის ავტორი პოლიტოლოგიის, საერთაშორისო ურთიერთობებისა და ევროინტეგრაციის საკითხებში. 

ბაროზუ ქორწინებაში იმყოფება მარგარიდა სოუზა უვასთან. მათი ქორწილი შედგა 1980 წელს ქალაქ პორტუში. წყვილს სამი შვილი ჰყავს: ლუიში, გილიერმი და ფრანსიშკუ. ბაროზუ გატაცებულია პეტერ სლოტერდაიკის ფილოსოფიით.

2014 წლის 12 ივნისს ჟოზე მანუელ ბაროზუ საქართველოს ეწვია. მასთან ერთად საქართველოში გაფართოებისა და სამეზობლო პოლიტიკის საკითხებში ევროკომისარი შტეფან ფულე ჩამოვიდა. თბილისის საერთაშორისო აეროპორტში სტუმრებს ევროპულ და ევროატლანტიკურ სტრუქტურებში ინტეგრაციის საკითხებში სახელმწიფო მინისტრი ალექსი პეტრიაშვილი, საგარეო საქმეთა მინისტრის პირველი მოადგილე დავით ზალკალიანი და ევროკავშირში საქართველოს ელჩი ნატა საბანაძე დახვდნენ. აეროპორტიდან ჟოზე მანუელ ბაროზუ ავლაბრის სასახლეში გაემართა, სადაც საქართველოს პრეზიდენტ გიორგი მარგველაშვილს შეხვდა, რომლის შემდეგაც ერთობლივი პრესკონფერენცია გაიმართა.

საქართველოს პრეზიდენტმა, გიორგი მარგველაშვილმა ევროკომიის პრეზიდენტი, ჟოზე მანუელ ბაროზუ ოქროს საწმისის ორდენით დააჯილდოვა. 

## რესურსები ინტერნეტში 
* ოფიციალური საიტი 
* ოფიციალური მედია გალერეა 

## სქოლიო 
კატეგორია:პორტუგალიელი პოლიტიკოსები
კატეგორია:პორტუგალიის პრემიერ-მინისტრები
კატეგორია:ევროკომისიის პრეზიდენტები
კატეგორია:დაბადებული 1956
კატეგორია:დაბადებული 23 მარტი
კატეგორია:ცოცხალი ადამიანები
კატეგორია:ევროკომისრები (2004-2009)
კატეგორია:ევროკომისრები (2009-2014)
კატეგორია:ლისაბონში დაბადებულები
Четырнадцать недель тишины

***Четырнадцать недель тишины*** — ჯგუფ Zемфира-ს მესამე ალბომი, რომელიც 2002 წლის 1 აპრილს გამოვიდა.

## სიმღერები  
## რესურსები ინტერნეტში
*

კატეგორია:2002 წლის ალბომები
კატეგორია:ზემფირას ალბომები
აინშტაინიუმი

**აინშტაინიუმი** — (ქიმიური სიმბოლო — Es; ) — ელემენტთა პერიოდული სისტემის მეშვიდე პერიოდის, ჯგუფგარეშე (ძველი კლასიფიკაციით მესამე ჯგუფის თანაური ქვეჯგუფის, IIIბ) ხელოვნურად მიღებული რადიოაქტიური ქიმიური ელემენტი. განეკუთვნება აქტინოიდების ოჯახს. მისი ატომური ნომერია — 99, tდნ — 860 °C, tდუღ — 996 °C, სიმკვრივე — 8.84 გ/სმ3. 1952 წელს აღმოჩენილია ამერიკელი მეცნიერთა ჯგუფის მიერ ბირთვული რეაქციების შედეგად მიღებულ პროდუქტებში. 1955 წელს ელემენტს სახელი ალბერტ აინშტაინის პატივსაცემად ეწოდა. ცნობილია აინშტაინიუმის რამდენიმე იზოტოპი (მათ შორის 252 მასიური რიცხვით ყველაზე მდგრადია). მისი იზოტოპები მიღებულია ციკლოტრონზე აზოტის იონებით ურანის დაბომბვისას. 

## სქოლიო
Google Earth

**Google Earth** (ინგლ. Earth — დედამიწა) — კომპანია გუგლის პროექტი, რომლის მეშვეობით ინტერნეტში მოთავსდა დედამიწის მთელი ზედაპირის სატელიტური ფოტოსურათები. ზოგიერთი რეგიონის სურათები უკიდურესად მაღალი სიმკვეთრისაა.

სხვა ანალოგიური სერვერებისგან განსხვავებით, რომლებშიც სატელიტური სურათები არის გამოყენებული ჩვეულებრივ ბრაუზერში (მაგ. Google Maps ან TerraServer), ამ პროგრამაში გამოყენებულია სპეციალური კომპიუტერში ჩატვირთვადი პროგრამა. მიუხედავად იმისა, რომ ამგვარი მიდგომა უფრო მეტ დატვირთვას აძლევს ინტერნეტის ქსელს, სამაგიეროდ ის პროგრამაში მუშაობის დროს დამატებითი შესაძლებლობების გამოყენების საშუალებას იძლევა, რომელთა განხორციელება ვებ-ბრაუზერით შეუძლებელია.

ეს პროგრამა თავდაპირველად კომპანიამ Keyhole გამოუშვა, რომელიც მოგვიანებით გუგლმა იყიდა და საყოველთაოდ ხელმისაწვდომი გახადა. არსებობს ასევე ფასიანი ვერსიები Google Earth Pro და Google Earth Plus, რომლებშიც GPS ნავიგაციის მხარდაჭერა, პრეზენტაციის საშუალება და ბეჭდვის მაღალი ხარისხია ჩართული.

## რესურსები ინტერნეტში 
* 
* გუგლ დედამიწის ინსტალაცია ლინუქსზე 
* გუგლ დედამიწის მცირე ინსტრუქცია

კატეგორია:კომპიუტერული პროგრამები
კატეგორია:კარტოგრაფიული პროგრამები
კატეგორია:უფასო კომპიუტერული პროგრამები
კატეგორია:Google-ის სერვისები
ჯორჯ ჰერბერტ უოკერ ბუში

**ჯორჯ ჰერბერტ უოკერ ბუში** ( დ. 12 ივნისი, 1924, მილტონი, მასაჩუსეტსი — გ. 30 ნოემბერი, 2018, ჰიუსტონი, ტეხასი) — ამერიკის შეერთებული შტატების რიგით 41-ე პრეზიდენტი 1989-1993 წლებში რესპუბლიკური პარტიიდან. რონალდ რეიგანის პრეზიდენტობის დროს 1981-1989 წლებში აშშ-ის ვიცე-პრეზიდენტი.

ბუში მასაჩუსეტსში დაიბადა. მისი მამა პრესკოტ ბუში ბანკირი და სენატორი იყო კონექტიკუტიდან. 1941 წელს პერლ-ჰარბორზე თავდასხმის შემდეგ ბუშმა კოლეჯში სასწავლებლად წასვლა გადადო და, 18 წლის ასაკში, აშშ-ის სამხედრო-საზღვაო ფლოტის იმ დროისთვის ყველაზე ახალგაზრდა ავიატორი გახდა. მეორე მსოფლიო ომში, მან 58 საბრძოლო მისია გადაიფრინა. ერთ–ერთ მისიაზე, წყნარ ოკეანეზე გადაფრენისას, ბუში იაპონიის ჰაერსაწინააღმდეგო ძალებმა ჩამოაგდეს, ის აშშ–ის წყალქვეშა ნავმა იხსნა. ბუში ბრძოლაში გამოჩენილი სიმამაცისთვის დააჯილდოვეს. იგი ჯარში ომის დასრულებამდე მსახურობდა. ამის შემდეგ ის იელის უნივერსიტეტში სწავლობდა. უნივერსიტეტში მან თავი სპორტში გამოიჩინა: კალათბურთის გუნდის კაპიტანი გახდა. 1945 წელს დაქორწინდა ბარბარა პირსზე, რომელთანაც 6 შვილი ეყოლა: ჯორჯი, რობინი, ჯონი, ნილი, მარვინი და დოროთი. 1948 წელს ბუში თავის ოჯახით ტეხასში გადავიდა და ნავთობის ბიზნესში ჩაება. 40 წლის ასაკში იგი უკვე მილიონერი იყო.

ბუში პოლიტიკაში საკუთარი ნავთობკომპანიის დაარსებიდან მალევე ჩაება. იგი ორი ვადის განმავლობაში იყო ტეხასის წარმომადგენელი კონგრესის წარმომადგენელთა პალატაში. ასევე დიპლომატიურ თანამდებობებზე და ცენტრალური სადაზვერვო სამმართველოს დირექტორად მუშაობდა. 1980 წელს მან წარუმატებლად სცადა პრეზიდენტის ნომინაციის მოპოვება, მაგრამ რესპუბლიკურ პრაიმერებში გამარჯვებულმა რონალდ რეიგანმა იგი ვიცე-პრეზიდენტობის კანდიდატად დაასახელა.

1988 წელს ბუში რეიგანის მემკვიდრედ აირჩიეს პრეზიდენტის პოსტზე. მან არჩევნებში მასაჩუსეტსის გუბერნატორი მაიკლ დუკაკისი დაამარცხა. მისი პრეზიდენტობისას ბერლინის კედელი დაეცა, ხოლო ვარშავის პაქტი და საბჭოთა კავშირი დაიშალა. ასევე იგი სამხედრო შეჭრას პანამაში და სპარსეთის ყურის ომს ხელმძღვანელობდა. სამხედრო ტრიუმფის მიუხედავად, შიდა საკითხებში წინასაარჩევნო დაპირებების ღალატმა და გადასახადების გაზრდამ რესპუბლიკელ ამომრჩევლებში მისი პოპულარულობის დაცემა გამოიწვია. ეკონომიკური პრობლემების ფონზე იგი 1992 წლის საპრეზიდენტო არჩევნებში დემოკრატმა ბილ კლინტონმა დაამარცხა.

იგი იყო აშშ-ის ყოფილი პრეზიდენტის ჯორჯ უოლკერ ბუშის და ფლორიდის ყოფილი გუბერნატორის ჯებ ბუშის მამა.

2012 წელს დაუდგინდა პარკენსონის დაავადება. გარდაიცვალა 2018 წლის 30 ნოემბერს, 94 წლის ასაკში, თავის სახლში, ქალაქ ჰიუსტონში. თანაგრძნობა გამოთქვეს ყოფილმა პრეზიდენტებმა — ჯორჯ ბუშმა, ბარაკ ობამამ, აგრეთვე პრეზიდენტ ნიქსონის ქალიშვილებმა.

## სქოლიო 
კატეგორია:დაბადებული 12 ივნისი
კატეგორია:დაბადებული 1924
კატეგორია:გარდაცვლილი 30 ნოემბერი
კატეგორია:გარდაცვლილი 2018
კატეგორია:აშშ-ის პრეზიდენტები
კატეგორია:აშშ-ის ვიცე-პრეზიდენტები
კატეგორია:აშშ-ის წარმომადგენელთა პალატის წევრები
კატეგორია:ცენტრალური სადაზვერვო სააგენტოს დირექტორები
კატეგორია:ცივი ომის ლიდერები
კატეგორია:XX საუკუნის ამერიკელი ბიზნესმენები
ადრიატიკის ზღვა

მინი|ადრიატიკის ზღვის რუკა.
**ადრიატიკის**, ან **ადრიის ზღვა** — ნახევრად ჩაკეტილი ზღვა, წარმოადგენს ხმელთაშუა ზღვის ნაწილს. მდებარეობს აპენინისა და ბალკანეთის ნახევარკუნძულებს შორის. ეკუთვნის შემდეგ ქვეყნებს: იტალია, სლოვენია, ხორვატია, მონტენეგრო, ალბანეთი.

ფართობი — 144000 კმ2, მაქსიმალური სიღრმე — 1230 მ. წყლის ტემპერატურა აგვისტოში +24-26Co,ხოლო თებერვალში +7-13 Co. ზღვის მარილიანობა შეადგენს 35-38 ‰.

## რესურსები ინეტრნეტში 
* აღმოსავლეთ სანაპიროს ამინდის პროგნოზი - GeaBios

კატეგორია:ზღვები ხმელთაშუა ზღვაში
კატეგორია:ატლანტის ოკეანის ზღვები
კატეგორია:ზღვები ანბანის მიხედვით